Ons vrugtebome kreun onder die drag van vrugte die seisoen en ons hoop dat die vrugte vlieë, goggas en voëls vir ons ook genoeg sal los om genoeg in te maak vir die jaar se voorraad.
Ek was aanvanklik erg skepties om konyn vleis te eet! Ons het wel onlangs begin om dit te eet, en ek is aangenaam verras oor hoe maklik dit is om gaar te maak en hoe lekker dit is! As jy kan hoender vleis gaar maak, kan jy konyn vleis gaar maak. Ek gaan nie vir julle sê dat die konyn vleis proe net soos hoender nie, want dit is nie die geval nie, alles hang af van die resep wat jy gebruik.
Oor die algemeen eet ons nie graag koeksisters nie, omdat dit te soet en stroperig is na ons sin. Hierdie koeksisters is ’n treffer in ons huis omdat hulle nie so vreeslik stroop trek soos gewone koeksisters nie en daarom het ons dit die naam droë koeksisters gegee.
Ek het ’n stel wit plekmatjies en het altyd gesukkel om hulle wit te hou tot ek hierdie fantastiese resep gekry het. Nou sal ek met ’n geruste hart ’n bottel beet slaai oopmaak en ek weet as ek of my gaste dalk op die plekmatjies mors, sal ek dit weer skoon kry.
Ek is mal oor serpe en dra selfs in die somer serpe – natuurlik van ligte materiaal of ’n gehekelde kant serp. Ek het so ’n versameling van serpe en as ek enige iets hekel wat net min of meer lyk na ’n serp dan vra my man al: “Ek hoop nie daardie is nog ’n serp nie?” Ek glo nie ek sal ooit genoeg serpe hê nie…
Ek was saam met Leanie na die wol winkel en kon nie by die mooi wol verbystap nie – nodeloos om te sê stap ek toe daaruit met die wol in die hand en natuurlik gaan hekel ek toe ’n serp!